Document ID: 31994R0131

ΚΑΝΟΝΙΣΜΟΣ (ΕΚ) αριθ. 131/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 για το άνοιγμα κοινοτικής δασμολογικής ποσόστωσης για το κατεψυγμένο κρέας βούβαλου που υπάγεται στον κωδικό ΣΟ 0202 30 90 (1994)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, για το κατεψυγμένο κρέας βούβαλου που υπάγεται στον κωδικό ΣΟ 0202 30 90, η Κοινότητα ανέλαβε τη δέσμευση, στα πλαίσια της Γενικής Συμφωνίας Δασμών και Εμπορίου (GATT), να ανοίγει ετήσια κοινοτική δασμολογική ποσόστωση με δασμό 20 % και χωρίς εισφορά, το συνολικό μέγεθος της οποίας, εκφρασμένο σε βάρος κρέατος χωρίς κόκαλα, καθορίζεται σε 2 250 τόνους- ότι θα πρέπει, συνεπώς, να ανοίξει η ποσόστωση αυτή για το έτος 1994-
ότι ενδείκνυται να εξασφαλιστεί, ιδίως, η υπό ίσους όρους και συνεχής πρόσβαση όλων των ενδιαφερομένων εμπορευομένων της Κοινότητας στην ποσόστωση αυτή, καθώς και η αδιάλειπτη εφαρμογή του ποσοστού που προβλέπεται για την ποσόστωση αυτή, σε όλες τις εισαγωγές του εν λόγω προϊόντος, μέχρι την εξάντληση της ποσόστωσης- ότι, για το σκοπό αυτό, κρίνεται σκόπιμο ένα σύστημα χρησιμοποίησης της κοινοτικής δασμολογικής ποσόστωσης με βάση την προσκόμιση πιστοποιητικού γνησιότητας που να εγγυάται τη φύση, την προέλευση και την καταγωγή του προϊόντος-
ότι οι λεπτομέρειες εφαρμογής του παρόντος κανονισμού πρέπει να καθοριστούν σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ανοίγεται, για το έτος 1994, κοινοτική δασμολογική ποσόστωση για το κατεψυγμένο κρέας βουβάλου που υπάγεται στον κωδικό ΣΟ 0202 30 90, συνολικής ποσότητας 2 250 τόνων, εκφρασμένης σε βάρος κρέατος χωρίς κόκαλα.
2. Στα πλαίσια της ποσόστωσης ο επιβαλλόμενος δασμός του κοινού δασμολογίου καθορίζεται σε 20 % και η εισφορά σε 0 %.
Άρθρο 2
Οι λεπτομέρειες εφαρμογής του παρόντος κανονισμού, και ιδίως:
α) οι διατάξεις που εγγυώνται τη φύση, την προέλευση και την καταγωγή του προϊόντος-
β) οι διατάξεις σχετικά με την αναγνώριση του εγγράφου που επιτρέπει την εξακρίβωση των εγγυήσεων που αναφέρονται στο στοιχείο α),
καθορίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιανουαρίου 1994.

Labels: 3
17